Official Journal L 116 , 23/05/1995 P. 0001 - 0002



KOMISIJAS REGULA (EK) Nr. 1149/95 (1995. gada 22. maijs), ar kuru groza Regulu (EK) Nr. 1222/94, ar ko nosaka sīki izstrādātus kopīgus noteikumus par to, kā piemērot eksporta kompensāciju piešķiršanas sistēmu atsevišķiem lauksaimniecības produktiem, ko eksportē kā preces, uz kurām neattiecas Līguma II pielikums, kā arī kritērijus, šādu kompensāciju lieluma noteikšanai, un groza Regulu (EK) Nr. 3223/93 par statistikas informāciju attiecībā uz eksporta kompensācijas maksājumu par atsevišķiem lauksaimniecības produktiem, ko eksportē kā preces, uz kurām attiecas Padomes Regula (EEK) Nr. 3035/80 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu attiecībā uz dažām precēm, kuras iegūtas lauksaimniecības produktu pārstrādē[1], un jo īpaši tās 8. panta 3. punktu, tā kā Padomes 1968. gada 27. jūnija Regulas (EK) Nr. 804/68 par piena un piena produktu tirgus kopīgo organizāciju[2], kas grozīta ar Austrijas, Somijas un Zviedrijas Pievienošanās aktu un Regulu (EK) Nr. 3290/94[3], 17. panta 10., 11. un 12. punkts paredz pamatnosacījumus, kas jāievēro, pirms piešķir kompensāciju par atsevišķiem piena produktiem, kuri importēti un pēc tam reeksportēti kā noteiktas preces, kas nav uzskaitītas Līguma II pielikumā; tā kā Komisijas 1994. gada 30. maija Regulas (EK) Nr. 1222/94, ar ko nosaka sīki izstrādātus kopīgus noteikumus par to, kā piemērot eksporta kompensāciju piešķiršanas sistēmu atsevišķiem lauksaimniecības produktiem, ko eksportē kā preces, uz kurām neattiecas Līguma II pielikums, kā arī kritērijus šādu kompensāciju lieluma noteikšanai[4], kurā jaunākie grozījumi izdarīti ar Regulu (EK) Nr. 482/95[5], noteikumi ir jāpaplašina, ņemot vērā to, ka atsevišķus piena produktus saskaņā ar īpašu kārtību arvien lielākā daudzumā importē ar pazeminātu tarifu no trešām valstīm, un to, ka rezultātā pastāv iespēja piešķirt kompensāciju, kas pārsniedz šādu pazemināto tarifu; tā kā lai ļautu Komisijai kontrolēt šīs regulas piemērošanu, dalībvalstīm tā jānodrošina ar informāciju; tā kā šajā regulā paredzētie pasākumi ir saskaņā ar atzinumu, ko sniegusi Pārvaldības komiteja horizontāliem jautājumiem attiecībā uz tādu apstrādātu lauksaimniecības produktu tirdzniecību, kas nav uzskaitīti Līguma II pielikumā, IR PIEŅĒMUSI ŠO REGULU. 1. pants Regula (EK) Nr. 1222/94 ir papildināta ar šādu 7.a pantu: "7.a pants Ievērojot 7. pantu, par precēm ar KN kodiem 1806 90 60 līdz 1806 90 90, KN kodu 1901 un KN kodu 2106 90 98, kas ietver procentuāli daudz piena produktu ar KN kodiem 0402 10 19, 0402 21 19, 0405 00 un KN kodu 0406, še turpmāk "piena produkti", attiecīgajai personai jādeklarē: a) vai nu tas, ka neviens no šiem piena produktu daudzumiem nav importēts no trešām valstīm saskaņā ar īpašu kārtību, kas paredz pazeminātu tarifu; vai b) tie piena produktu daudzumi, kas importēti no trešām valstīm saskaņā ar īpašiem nolīgumiem, kuri paredz pazeminātu tarifu. 2. Pirmajā punktā termins "ietver procentuāli daudz" nozīmē 67 kilogramus vai vairāk piena produktu, kas izmantoti 100 kilogramiem eksportpreču. 3. Pieprasot norādīt produktu daudzumus saskaņā ar 3. panta 2. punkta trešo daļu, kompetentā iestāde var pieņemt attiecīgās personas apliecinājumu, ka par izmantojamajiem piena produktu daudzumiem nav gūts labums no īpašās kārtības, kas ievešanas laikā paredz pazeminātu tarifu. 4. Kompetentā iestāde var piekrist deklarācijai, kas sastādīta saskaņā ar 1. punktu vai apliecinājumam, kas izdarīts ievērojot 3. punktu, ja to apmierina tas, ka cena, kas samaksāta par piena produktu, kurš ietverts eksportprecēs, ir tāda pati vai tuvu cenai, kas par līdzvērtīgu produktu prevalē Kopienas tirgū. Salīdzinot cenas, jāņem vērā laiks, kad šis piena produkts nopirkts. 5. Kad izlietoti daudzumi, par kuriem gūts labums no īpašās kārtības, kas paredz pazeminātu tarifu, kompensāciju aprēķina atbilstoši Padomes Regulas (EEK) Nr. 804/68 17. pantam." 2. pants Komisijas Regulas (EK) Nr. 3223/93 [6]3. pantam pievieno šādu ievilkumu: "- saistībā ar Komisijas Regulas (EK) Nr. 1222/94 * 7.a panta 1. punktu: a) eksportpreču daudzumu tonnās, par kurām iepriekšējā mēnesī saņemtas eksporta kompensācijas; b) kompensāciju lielumu, kas piešķirtas iepriekšējā mēnesī, kā arī attiecīgos daudzumus produktiem ar KN kodiem 0402 10 19, 0402 21 19 un 0405, uz kuriem importēšanas brīdī attiecas īpašā kārtība. * OV L 136, 31.5.1994., 5. lpp." 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 22. maijā Komisijas vārdā - Komisijas loceklis Martin Bangemann [1] OV L 318, 20.12.1993., 18. lpp. [2] OV L 148, 28.6.1968., 13. lpp. [3] OV L 349, 31.12.1994., 105. lpp. [4] OV L 136, 31.5.1994., 5. lpp. [5] OV L 49, 4.3.1995., 32. lpp. [6] OV L 292, 26.11.1993., 10. lpp.